Diari Oficial de la Generalitat Valenciana


Sumari del DOGV 4654, del 19-12-2003 (2003/13890)

Informació pública de la modificació del Pla General relativa a la creació de sòl destinat a habitatges protegits i obtenció de sòl dotacional.
-----------------------------------------------------------------------------------------------------------------------------------------------

### Dades del document

Número de DOGV
:   4654

Data del DOGV
:   19-12-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/13580


Organisme emissor
:   Ajuntament de Castelló de la Plana

Tipus de document
:   Anunci

Informació pública de la modificació del Pla General relativa a la creació de sòl destinat a habitatges protegits i obtenció de sòl dotacional. [2003/X13455]
  
El Ple de l'Ajuntament de Castelló de la Plana, en data 27 de novembre de 2003 va adoptar el següent acord:
  
?Vist l'expedient que s'està tramitant per a aprovar la modificació del Pla General relativa a la creació de sòl destinat a habitatges protegits i obtenció de sòl dotacional i els següents,
  
Antecedents:
  
1) El creixement de la població de Castelló en els últims sis anys ha incrementat un 18'3%. El preu dels habitatges, en els últims deu anys, s'estima que ha augmentat més del 100% i el nombre d'habitatges protegits durant aquest període de temps es manté al voltant de 600 habitatges protegits per any.
  
2) Entre les directrius definitòries de l'estratègia d'evolució urbana i d'ocupació del territori previstes en el Pla General vigent, figura l'expansió cap a l'Oest, que tendeix a restituir el teixit urbà inconnex dels grups perifèrics, i utilitza com a eixos vertebradors l'avinguda de l'Alcora i la carretera de Borriol.
  
De l'anàlisi evolutiva de la ciutat es dedueix que les actuacions urbanístiques en la zona sud-oest han sigut més decidides i nombroses que en la zona Nord-Oest.
  
3) Al nord-oest de la ciutat el Pla General preveu dues àrees, la primera situada entre la quadra segona i la futura circumval·lació, de sòl no urbanitzable comú i la segona, situada entre la futura circumval·lació, el riu Sec i la prolongació de l'avinguda de Benicàssim, amb la mateixa classificació.
  
Es tracta de zones que el Pla determina com a àrees de reserva, frontereres al sòl urbà, amb forta restricció d'usos agrícoles i constitueixen àmbits adequats per a posteriors desenvolupaments urbanístics.
  
4) S'ha subscrit un protocol de col·laboració per a la gestió i actuació en àrees de sòl no urbanitzable entre aquest ajuntament i l'Institut Valencià d'Habitatge, SA, per tot això i,
  
Tenint en compte que:
  
I. L'objecte principal d'aquesta modificació del Pla General és la reclassificació de les àrees de reserva de sòl no urbanitzable comú abans referides per al seu desenvolupament urbanístic, amb un total de 848.018 m2 i l'obtenció de sòl dotacional de xarxa primària adscrita en tres zones diferents que són: ?Espai Comercial?, a l'Est de la ciutat; zona al costat del poliesportiu Chencho, al nord-oest; i un tram de la ronda de circumval·lació que sumen un total de 381.181 m2 de sòl dotacional.
  
De forma col·lateral es produeixen modificacions en la xarxa viària, en zones d'ordenació detallada i en alguns sectors.
  
II. El fi de la modificació és doble, d'una banda es pretén crear un focus potenciador del desenvolupament urbà al Nord-oest de la ciutat que arrossegue i servisca d'element vertebrador de zones més complexes, actualment inconnexes, dotant-les de serveis adequats i per una altra, crear sòl per a habitatges protegits i intervindre en el mercat de tal manera que els habitatges siguen accessibles a les economies amb menor poder adquisitiu.
  
III. La modificació s'ajusta a les directrius definitòries de l'estratègia d'evolució urbana i ocupació del territori, previstes en el Pla General, ja que afavoreix l'expansió cap a l'Oest. En el sòl reclassificat es compleixen els límits del planejament establits en l'article 19 de la Llei Reguladora de l'Activitat Urbanística, atés que l'edificabilitat en Sòl Urbanitzable és inferior a 1 m2t/m2s i la densitat inferior a 75 hab./Ha.
  
IV. La delimitació dels sectors s'ajusta a l'article 20 de la Llei Reguladora de l'Activitat Urbanística i 17 del Reglament de Planejament de la Comunitat Valenciana. Les dotacions que es creen pertanyen a la xarxa primària conforme a l'article 17 i 62 de la Llei Reguladora de l'Activitat Urbanística.
  
V. Les àrees de sòl ordenat detalladament en el Pla General i que ara es modifiquen no disminueixen el valor del seu aprofitament. Es justifiquen econòmicament les mesures compensatòries a què obliga l'article 55-5 de la Llei Reguladora de l'Activitat Urbanística.
  
VI. De l'article 27-1.B) de la Llei Reguladora de l'Activitat Urbanística en relació amb l'article 2-2 de la Llei 4/1992 de Sòl No Urbanitzable, l'article 4-1 de la Llei 2/1989 d'Impacte Ambiental i punt 8-g) del seu annex, exigeixen l'Estudi d'Impacte Ambiental per a les modificacions de Pla que afecten al sòl no urbanitzable, i s'han d'exposar al públic amb els documents de la modificació.
  
VII. L'article 35 de la Llei Reguladora de l'Activitat Urbanística comanda als municipis l'elaboració i modificació dels Plans Generals. L'article 55-1 estableix que el canvi o substitució de determinacions dels Plans exigeix complir el mateix procediment previst per a la seua aprovació. L'article 38 i següents estableixen els tràmits a seguir per a modificar els Plans, destacant en la fase municipal la sol·licitud d'informe a institucions afectades i l'article 57-2 preveu la suspensió de llicències i programes amb l'exposició al públic.
  
Per tot això, vistos els informes de l'Arquitecte Municipal, Cap de l'Oficina del Pla General i de la Cap de Secció de Coordinació i Gestió Administrativa d'Urbanisme emesos a l'efecte i els preceptes abans citats, a proposta de la Comissió Informativa d'Urbanisme i Obres, s'acorda:
  
1) Exposar al públic la modificació del Pla General relativa a la creació de sòl destinat a habitatges protegits i obtenció de sòl dotacional, així com l'Estudi d'Impacte Ambiental pel termini de trenta dies a efectes d'al·legacions.
  
2) Sol·licitar informes dels organismes afectats.
  
3) Suspendre l'atorgament de llicències i acords aprovatoris de Programes d'Actuació Integrada en el sòl afectat per aquesta modificació.-
  
Cosa que fem pública perquè en prengueu coneixement, i s'adverteix que durant el termini de trenta dies, comptat a partir de la present publicació, els qui hi estiguen interessats podran consultar l'expedient (de 9 a 14 hores, en la Secció d'Urbanisme i Obres de l'Ajuntament de Castelló de la Plana, 4a planta) i presentar-hi les al·legacions que consideren convenients.